
R E F E R A T   D E   A P R O B A R E
[bookmark: _Hlk215815586]privind aprobarea Devizului general, actualizat la finalizarea lucrărilor aferente 
obiectivului de investiții „Amplasare șase stații de încărcare electrice” 
 în cadrul proiectului „Realizarea transportului public local 
cu mijloace ecologice în Municipiul 
Brad și Comuna Crișcior”


Municipiul Brad are în implementare proiectul „Realizarea transportului public local cu mijloace ecologice în Municipiul Brad și Comuna Crișcior” pentru care a obținut finanțare externă nerambursabilă în cadrul Planului Național pentru Redresare și Reziliență, conform  Contractului de finanțare nr. 125831/08.11.2022.
Prin acest proiect se urmărește înființarea serviciului de transport public local în municipiul Brad și comuna Crișcior.
Obiectivul de investiții constă în realizarea infrastructurii necesare branșării stațiilor de încărcare pentru autobuzele electrice achiziționate prin proiect, respectiv:
- stații de încărcare lentă (60 kW): 4 bucăți;
- stații de  încărcare rapidă (150 kW): 2 bucăți.
Stațiile de încărcare vor fi amplasate în municipiul Brad, pe teren proprietatea privată a Municipiului Brad.
În vederea implementării investiției, Municipiul Brad a contractat societatea S.C. Sigma Mobility Engineering S.R.L. care a elaborat Documentația tehnico - economică aferentă obiectivului de investiții, respectiv Studiul de fezabilitate și Proiectul tehnic.
Ulterior aprobării Dispoziției de șantier nr. 1, ca urmare a soluțiilor tehnice identificate pe parcursul execuției lucrărilor, s-a constatat posibilitatea renunțării la realizarea postului de transformare de 630 KW, prin utilizarea și suplimentarea capacității rețelei electrice existente, fiind necesară, în schimb, executarea unor lucrări suplimentare la infrastructura și instalațiile electrice.
Ca urmare a acestor modificări, valoarea investiției se diminuează, după cum urmează:
- valoarea totală a investitiei (cu T.V.A.) = 1.505.403,46 lei;
- valoarea totală a investitiei (fără T.V.A.) = 1.245.260.58 lei;
- valoarea  C+M  (cu T.V.A.) =  713.346,44 lei;
- valoarea  C+M (fără T.V.A.) = 589.542,51 lei.
Totodată, contribuția proprie a Municipiului Brad se reduce de la 1.019.195,27 lei la 659.791,98 lei, ca efect al diminuării valorii totale a investiției.
În conformitate cu prevederile art. 129 alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, ”(4) […] consiliul local […] aprobă, la propunerea primarului, documentațiile tehnico-economice pentru lucrările de investiții de interes local, în condițiile legii”.
În contextul celor de mai sus am inițiat prezentul proiect de hotărâre prin care am propus aprobarea Devizului general, actualizat la finalizarea lucrărilor aferente obiectivului de investiții „Amplasare șase stații de încărcare electrice” în cadrul proiectului „Realizarea transportului public local cu mijloace ecologice în Municipiul Brad și Comuna Crișcior” și îl supun spre dezbatere și aprobare plenului Consiliului Local al Municipiului Brad în forma prezentată.
	 Invoc în susţinerea propunerii mele prevederile art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale Ghidului specific – „Condiții de accesare a fondurilor europene aferente Planul național de redresare și reziliență în cadrul apelurilor de proiecte PNRR/2022/C10, Componenta 10 – Fondul local”, ale Ordinului nr. 999/10.05.2022 pentru aprobarea ghidului specific - Condiții de accesare a fondurilor europene aferente Planului național de redresare si reziliență în cadrul apelurilor de proiecte PNRR/2022/C10, Componenta 10 - Fondul local, ale Regulamentului (UE) 2021/241 al Parlamentului European si al Consiliului din 12 februarie 2021 de instituire al Mecanismului se redresare si reziliență, ale Legii nr. 231/2021 privind aprobarea Ordonanței de Urgență nr. 24/2021 pentru modificarea si completarea Ordonanței de urgență a Guvernului nr. 155/2020 privind unele măsuri pentru elaborarea Planului național de relansare si reziliență necesar României pentru accesarea de fonduri externe rambursabile si nerambursabile în cadrul Mecanismului de redresare si reziliență ale Ordonanței de Urgență a Guvernului nr. 124/2021 privind stabilirea cadrului instituțional si financiar pentru gestionarea fondurilor europene alocate României prin Mecanismul de redresare si reziliență, precum si pentru modificarea si completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare si reziliență necesar României pentru accesarea de fonduri externe rambursabile si nerambursabile în cadrul Mecanismului de redresare si reziliență, ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

